question stringlengths 10 408 | answer stringlengths 8 14.6k | category stringclasses 4
values |
|---|---|---|
តើរដ្ឋមាននយោបាយសេដ្ឋកិច្ចសំខាន់ៗអ្វីខ្លះ? | រដ្ឋមាននយោបាយសេដ្ឋកិច្ចសំខាន់ៗដូចជា៖
- ជំរុញអភិវឌ្ឍសេដ្ឋកិច្ចគ្រប់វិស័យ ពិសេសនៅតំបន់ដាច់ស្រយ៉ាល
- ដោះស្រាយមធ្យោបាយផលិតផល ការពារថ្លៃផលិតផលជូនកសិករ សប្បករ និង ស្វែងរកទីផ្សារផង
- យកចិត្តទុកដាក់គ្រប់គ្រងទីផ្សារ ជួយប្រជាពលរដ្ឋឲ្យមានជីវភាពបានសមរម្យ។ | law |
តើនីតិវិធីព្រហ្មទណ្ឌគឺជាអ្វី? | នីតិវិធីព្រហ្មទណ្ឌ គឺជាវិធានគ្រប់គ្រងលើដំណើរការរឿងក្តីព្រហ្មទណ្ឌ ចាប់តាំងពីការស៊ើបអង្កេតការចោទប្រកាន់ ការស៊ើបសួរ ការជំនុំជម្រះក្តី រហូតដល់ការអនុវត្តនូវទណ្ឌកម្ម។ | law |
តើពិន័យស៊ីវិលសំដៅដល់អ្វី? | ពិន័យស៊ីវិល សំដៅដល់ទណ្ឌកម្មមួយប្រភេទ ដែលកំណត់ឲ្យអ្នកប្រព្រឹត្តខុសនឹងបញ្ញត្តិនៃច្បាប់រដ្ឋប្បវេណី បង់ប្រាក់ពិន័យ តាមចំនួនណាមួយជាកំណត់។ | law |
តើព្យាកុលភាពសំដៅដល់អ្វី? | ព្យាកុលភាព សំដៅដល់មធ្យោបាយរំលត់កាតព្វកិច្ច ដែលជនម្នាក់ប្រមូលឲ្យមូលមកលើដៃខ្លួនតែម្នាក់នូវគុណភាពជាម្ចាស់បំណុលផង និងកូនបំណុលផង។ | law |
តើប្រទេសកម្ពុជាបច្ចុប្បន្នប្រកាន់របបនយោបាយអ្វី? ដោយសារមូលហេតុអ្វី? | ប្រទេសកម្ពុជាបច្ចុប្បន្នប្រកាន់របបនយោបាយប្រជាធិបតេយ្យសេរីពហុបក្ស ដោយមូលហេតុ គោរពតាមកិច្ចព្រមព្រៀងទីក្រុងប៉ារីសថ្ងៃ ២៣ ខែ តុលា ឆ្នាំ១៩៩១ ដើម្បីបញ្ចប់ជំលោះរវាងខ្មែរនិងខ្មែរជាងបីទសវត្ស កន្លងមក។ | law |
តើរដ្ឋសភាជាអ្វី? កើតឡើង និង មានភារកិច្ចយ៉ាងដូចម្តេច? | រដ្ឋសភា ជាក្រុមប្រឹក្សារបស់ប្រជាពលរដ្ឋនិងជាអង្គការដែលមានអំណាចនីតិប្បញ្ញត្តិក្នុងការបង្កើត និងអនុម័តច្បាប់
- កើតឡើងដោយការបោះឆ្នោតជ្រើសរើសពីប្រជាពលរដ្ឋធ្វើជាតំណាងរបស់ខ្លួននៅក្នុងមណ្ឌលហៅថា«តំណាងរាស្ត្រ» តាមល័ក្ខការណ៍ទាំង៥ជាសកល សេរី ស្មើភាព ចំពោះ និងសំងាត់។
- មានអាណត្តិរយៈពេល៥ឆ្នាំបោះឆ្នោតជ្រើសតាំងម្តងពីប្រជាពលរដ្ឋទូទាំងប្... | law |
តើភតិកៈសំដៅដល់អ្វី? | ភតិកៈ សំដៅដល់ភាគីម្ខាងនៃភតិសន្យា ដែលសន្យាថានឹងបង់ថ្លៃឈ្នួលដើម្បីជាថ្នូរនឹងការទទួលបាននូវសិទ្ធិប្រើប្រាស់ និងអាស្រ័យផលពីវត្ថុណាមួយរបស់ភតិបតី។ | law |
តើភារធារីសំដៅដល់អ្វី? | ភារធារី សំដៅដល់សមាជិកបេសកកម្មការទូតទទួលបន្ទុកទទួលខុសត្រូវ ជាប្រមុខបេសកកម្មការទូតស្តីទីក្នុងករណីអវត្តមានរបស់ប្រមុខបេសកកម្មការទូត។ | law |
តើរដ្ឋមានវិធានការណ៍អ្វីខ្លះក្នុងផ្នែកអប់រំ វប្បធម៌ និង សង្គមកិច្ច? | រដ្ឋមានវិធានការណ៍ក្នុងផ្នែកអប់រំ វប្បធម៌ និង សង្គមកិច្ចដូចជា៖
- ការពារលើកស្ទួយសិទ្ធិពលរដ្ឋក្នុងវិស័យទាំងបីខាងលើ
- ផ្តល់ការអប់រំឥតបង់ថ្លៃដល់ពលរដ្ឋគ្រប់រូបភាពនៅថ្នាក់មធ្យមសិក្សាកំរិត១ និង ២
- ថែរក្សា និង ពង្រីកវប្បធម៌ជាតិ
- ការពារ និងពង្រីកភាសាខ្មែរ
- ការពារ ថែរក្សាប្រាសាទបូរាណ វត្ថុសិល្បៈបូរាណ រមណីយ៍ដ្ឋានប្រវត្តិសាស្ត្រ... | law |
តើភតិបតីសំដៅដល់អ្វី? | ភតិបតី សំដៅដល់ភាគីម្ខាងនៃភតិសន្យា ដែលសន្យាថាឲ្យភតិកៈប្រើប្រាស់ និងអាស្រ័យផលពីវត្ថុណាមួយដោយយកថ្លៃឈ្នួល។ | law |
តើភតិសន្យាសំដៅដល់អ្វី? | ភតិសន្យា សំដៅដល់កិច្ចសន្យាមួយដែលភាគីម្ខាងឲ្យភាគីម្ខាងទៀតប្រើប្រាស់ និងអាស្រ័យផលពីវត្ថុណាមួយដោយយកថ្លៃឈ្នួល។ | law |
តើភាគបម្រុងសំដៅដល់អ្វី? | ភាគបម្រុង សំដៅដល់ភាគនៃទ្រព្យសម្បត្តិរបស់មតកជន ដែលបច្ឆាញាតិផ្ទាល់ ឬឪពុក ម្តាយ ឬជីដូន ជីតា និងសហព័ទ្ធរបស់មតកជននោះ អាចទាមទារបានតាមការកំណត់របស់ច្បាប់។ | law |
តើមតកសាសន៍សំដៅដល់អ្វី? | មតកសាសន៍ សំដៅដល់លិខិតបណ្តាំ ដែលបុគ្គលម្នាក់បានធ្វើឡើងតាមទម្រង់ ដែលកំណត់ដោយច្បាប់ ដើម្បីសំដែងឆន្ទៈចុងក្រោយ អំពីការចាត់ចែងទ្រព្យសម្បត្តិរបស់ខ្លួនជាអាទិ៍បន្ទាប់ពីមរណភាព។ | law |
តើមូលហេតុគតិយុត្តសំដៅដល់អ្វី? | មូលហេតុគតិយុត្ត សំដៅដល់មូលដ្ឋានដែលធ្វើឲ្យសកម្មភាពជាក់លាក់ណាមួយ មានភាពត្រឹមត្រូវតាមច្បាប់។ ឧទាហរណ៍ សិទ្ធិជួល គឺជាមូលហេតុគតិយុត្តនៃការកាន់កាប់របស់ភតិកៈ។ | law |
តើមោឃភាពសំដៅដល់អ្វី? | មោឃភាព សំដៅដល់ទណ្ឌកម្មដែលប្រកាសដោយចៅក្រមលុបបំបាត់ចោលជាប្រតិសកម្មនូវលិខិតគតិយុត្ត មិនបានបំពេញលក្ខខណ្ឌដែលច្បាប់កំណត់ ឬសកម្មភាពណាមួយដែលផ្ទុយពីនីតិវិធីនៃច្បាប់។ | law |
តើមានច្បាប់ចំនួនប៉ុន្មានហើយដែលរដ្ឋសភាបានអនុម័ត? អ្វីខ្លះ? | ខ្ញុំសូមជម្រាបតែអ្វីដែលខ្ញុំបានដឹងទេ ពីព្រោះនេះគឺជាសមត្ថកិច្ចរបស់រដ្ឋសភាទៅវិញទេ។ ក្នុងអាណត្តិទី១ ឆ្នាំ១៩៩៣-១៩៩៨ រដ្ឋសភាបានអនុម័ត ៩០ច្បាប់ អាណត្តិទី២ ឆ្នាំ១៩៩៨-២00៣ បានអនុម័ត ៨៨ច្បាប់ អាណត្តិទី៣ ឆ្នាំ២០០៣-២០០៨ បានអនុម័ត ១៤៥ច្បាប់ អាណត្តិទី៤ ឆ្នាំ២០០៨-២០១៣ ខ្ញុំពុំមានតួលេខនៅឡើយទេ ប៉ុន្តែរដ្ឋសភាបានអនុម័តច្បាប់សំខាន់ៗមួយចំ... | law |
តើរូបិយវត្ថុសំដៅដល់អ្វី? | រូបិយវត្ថុ សំដៅដល់ឧបករណ៍កំណត់ដោយច្បាប់ ដែលប្រើប្រាស់ជាមធ្យោបាយសម្រាប់ដោះដូរ។ ឧទាហរណ៍ ប្រាក់រៀល ជារូបិយវត្ថុរបស់ព្រះរាជាណាចក្រកម្ពុជា។ | law |
តើលក្ខន្តិកៈសំដៅដល់អ្វី? | លក្ខន្តិកៈ សំដៅដល់លិខិតបង្កើតនីតិបុគ្គល ដែលមានចុះនិទ្ទេសចាំបាច់ ខ្វះមិនបានអំពីចំណុចសំខាន់ៗដូចជា គោលបំណង នាមករណ៍ ទីតាំងនៃទីស្នាក់ការកណ្តាល។ល។ | law |
តើផ្លាកលេខសម្គាល់យានជំនិះប្រភេទទី៨ សម្រាប់យានជំនិះជារបស់ម្ចាស់កម្មសិទ្ធិយានជំនិះជារូបវន្តបុគ្គល នីតិបុគ្គល ឬសហកម្មសិទ្ធិយានជំនិះ សម្រាប់ប្រើប្រាស់ជាលក្ខណៈឯកជន ដែលលេខចុះបញ្ជីចែកជាប៉ុន្មានចង្កោម? | ផ្លាកលេខសម្គាល់យានជំនិះប្រភេទទី៨ សម្រាប់យានជំនិះជារបស់ម្ចាស់កម្មសិទ្ធិយានជំនិះជារូបវន្តបុគ្គល នីតិបុគ្គល ឬសហកម្មសិទ្ធិយានជំនិះ សម្រាប់ប្រើប្រាស់ជាលក្ខណៈឯកជន ដែលលេខចុះបញ្ជីចែកជាបីចង្កោមគឺ៖
- ចង្កោមទី១៖ លេខចុះបញ្ជីធម្មតា
- ចង្កោមទី២៖ លេខចុះបញ្ជីពិសេស
- ចង្កោមទី៣៖ លេខចុះបញ្ជីពិសេសផ្ទាល់ខ្លួន។ | law |
តើអង្គភាពប្រឆាំងអំពើពុករលួយមានរចនាសម្ព័ន្ធអ្វីខ្លះ? | អង្គភាពប្រឆាំងអំពើពុករលួយមានរចនាសម្ព័ន្ធដូចជា៖
- អគ្គនាយកដ្ឋានរដ្ឋបាល និងសន្តិសុខ
- អគ្គនាយកដ្ឋានប្រតិបត្តិការ
- ផ្នែកស៊ើបអង្កេតផ្ទៃក្នុង
- ការិយាល័យប្រឆាំងអំពើពុករលួយរាជធានី ខេត្ត
- ក្រុមជនបង្គោលប្រឆាំងអំពើពុករលួយ។ | law |
តើមានប្រការ និងមាត្រាណាខ្លះនៃរដ្ឋធម្មនុញ្ញ ដែលមិនអាចធ្វើវិសោធនកម្មបាន? | ប្រការ និងមាត្រាណាខ្លះនៃរដ្ឋធម្មនុញ្ញ ដែលមិនអាចធ្វើវិសោធនកម្មបានមានដូចជា៖
- មាត្រា ៧ នៃរដ្ឋធម្មនុញ្ញ
- មាត្រា ១៧ នៃរដ្ឋធម្មនុញ្ញ
- ការបន្ថយប្រាក់ចំណូលសាធារណៈ ឬ បន្ថែមបន្ទុកលើប្រជាពលរដ្ឋ
- ការកែប្រែកាលបើប៉ះពាល់ដល់ប្រព័ន្ធប្រជាធិបតេយ្យសេរីពហុបក្ស និងរបបរាជានិយមអាស្រ័យរដ្ឋធម្មនុញ្ញ។ | law |
ពាក្យថានិមិត្តរូបនៃឯកភាពជាតិ និង និរន្តភាពជាតិនៃអង្គព្រះមហាក្សត្រ មានន័យយ៉ាងដូចម្តេច? ចូរពន្យល់។ | យោងតាមប្រវត្តិសាស្ត្រប្រទេសកម្ពុជា ចាប់តាំងពីសម័យបូរាណមកមានព្រះមហាក្សត្រគ្រប់គ្រងប្រទេសទ្រង់ជាតំណាងឲ្យជាតិខ្មែរទាំងមូល។ លើគ្រប់វិស័យព្រះមហាក្សត្រដឹកនាំរ៉ាប់រងទាំងផ្នែកនយោបាយ សេដ្ឋកិច្ច វប្បធម៌ សាសនា សង្គមកិច្ច កសាង ហេដ្ឋារចនាសម្ព័ន្ធ និង ពង្រីកទឹកដី រក្សាបានគង់វង្សដល់បច្ចុប្បន្ននិងទៅអនាគត។ល។ ទីណាមានព្រះមហាក្សត្រ ទីនោះម... | law |
ហេតុអ្វីបានជាអង្គព្រះមហាក្សត្រមិនអាចរំលោភបំពានបាន? ចូរពន្យល់។ | បានជាអង្គព្រះមហាក្សត្រមិនអាចរំលោភបំពានបាន ព្រោះព្រះមហាក្សត្រទ្រង់គ្រងរាជសម្បត្តិ ប៉ុន្តែទ្រង់មិនកាន់អំណាចឡើយ ហើយទ្រង់ជាប្រមុខរដ្ឋអស់មួយជីវិត។ ទ្រង់មិនពាក់ព័ន្ធនឹងរឿងនយោបាយ កិច្ចការដឹកនាំរដ្ឋទេ ទ្រង់ពុំមានកំហុសឆ្គងក្នុងការដឹកនាំរដ្ឋដែរ ហេតុនេះទ្រង់ពុំអាចទទួលការរិះគន់ ឬមានការរំលោភបំពានឡើយទាំងរូបកាយ និង កេរ្តិ៍ឈ្មោះ។ ទ្រង... | law |
តើការផ្សាយពាណិជ្ជកម្មសំដៅដល់អ្វី? | ការផ្សាយពាណិជ្ជកម្ម សំដៅដល់ការផ្សព្វផ្សាយជាសាធារណៈ ឬការផ្សព្វផ្សាយទៅកាន់ក្រុមណាមួយក្នុងចំណោមសាធារណជនទោះតាមទម្រង់ណាក៏ដោយ ក្នុងគោលបំណងជម្រុញការផ្គត់ផ្គង់ទំនិញ ឬសេវា ឬការលក់ ឬការផ្តល់សិទ្ធិប្រត្យក្សលើអចលនទ្រព្យ។ | law |
តើព្រះមហាក្សត្រទ្រង់គ្រងរាជសម្បត្តិមានអាណត្តិឬទេ? បើគ្មានចូរពន្យល់។ | យោងតាមមាត្រា៧នៃរដ្ឋធម្មនុញ្ញចែងថា “ព្រះមហាក្សត្រទ្រង់គ្រងរាជសម្បត្តិ ប៉ុន្តែទ្រង់មិនកាន់អំណាចឡើយ។ ទ្រង់ជាប្រមុខរដ្ឋអស់មួយជីវិត។ ទ្រង់មិនអាចមាននរណារំលោភបំពានបានឡើយ “។ | law |
តើអត្តាធីនភាពសំដៅដល់អ្វី? | អត្តាធីនភាព សំដៅដល់ស្ថានភាពមួយដែលផ្តល់ឲ្យអនីតិជនបានរួចផុតពីអាណាព្យាបាលសម្រាប់អនីតិជន ឬរួចផុតពីអំណាចមេបា ហើយមានសមត្ថភាពដូចនីតិជនដែរ។ | law |
តើអត្រានុកូលដ្ឋានសំដៅដល់អ្វី? | អត្រានុកូលដ្ឋាន សំដៅដល់ចំណងរួមភ្ជាប់សញ្ជាតិទៅនឹងរដ្ឋ និងឋានៈនៅក្នុងគ្រួសារ ហើយដែលបង្កើតឲ្យមានសិទ្ធិ និងករណីយកិច្ច។ | law |
តើអឌ្ឍសិទ្ធិសំដៅដល់អ្វី? | អឌ្ឍសិទ្ធិ សំដៅដល់ស្ថានភាពនៃជនដែលមានកម្មសិទ្ធិលើដីជាប់គ្នា មានកម្មសិទ្ធិរួម ដោយមានភាពអវិភាគលើជញ្ជាំង ឬកំពែងដូចជា ស្នាមភ្លោះ ភ្លឺ របងជាអាទិ៍ ដែលនៅត្រង់ព្រំខ័ណ្ឌដី ឬអាគារលើដីនោះ។ | law |
តាមទ្រឹស្តីនៃនីតិរដ្ឋធម្មនុញ្ញ តើផ្អែកលើមូលដ្ឋានអ្វីទើបអាចចាត់ទុកថាជាការរំលោភលើអធិបតេយ្យរបស់កម្ពុជា? | ប្រទេសកម្ពុជាជារដ្ឋឯករាជ្យ មានអធិបតេយ្យភាព បូរណភាពដែនដីតាំងពីដើមរៀងមក មានការទទួលស្គាល់ជាអន្តរ ជាតិ ជាសមាជិកនៃអង្គការសហប្រជាតិ មានតំកល់នូវភាពស្របច្បាប់ជាអន្តរជាតិរួចជាស្រេចផង។ តាមគោលការណ៍ អន្តរជាតិរដ្ឋសមាជិកទាំងឡាយមិនអាចជ្រៀតជ្រែកចូលកិច្ចការផ្ទៃក្នុងរបស់ដទៃទេ មិនអាចរំលោភបំពានគ្នាលើកិច្ចការ ដឹកនាំរដ្ឋ និងដែនដីទឹកគ្រប់គ្រ... | law |
តើអធិការសំដៅដល់អ្វី? | អធិការ តាមក្រមរដ្ឋប្បវេណី មានន័យថា បុគ្គលដែលតុលាការជ្រើសតាំងតាមការទាមទាររបស់អភិបាល ដើម្បីធ្វើការស្រាវជ្រាវអំពីទ្រព្យសម្បត្តិ ដែលជាវិភាគទានក្រៅពីប្រាក់ ឬទ្រព្យសម្បត្តិដែលបុគ្គលណាម្នាក់បានសន្យានៅក្នុងលក្ខន្តិកៈនៃការបង្កើតនីតិបុគ្គល ថានឹងធ្វើអនុប្បទានទៅឲ្យនីតិបុគ្គលនោះ ក្រោយពីការបង្កើតនីតិបុគ្គល។ | law |
បើមានការសើរើធ្វើវិសោធនកម្មរដ្ឋធម្មនុញ្ញ កែប្រែរបបប្រជាធិបតេយ្យសេរីពហុបក្ស និង របបរាជានិយមអាស្រ័យរដ្ឋធម្មនុញ្ញស្នើឡើងដោយព្រះមហាក្សត្រ ឬនាយករដ្ឋមន្ត្រី ឬតំណាងរាស្ត្រ ឬប្រជាពលរដ្ឋ តើអាចធ្វើបានដែរឬទេ? ព្រោះអ្វី? ចូរពន្យល់។ | មិនអាចធ្វើបានឡើយកាលបើប៉ះពាល់ដល់ប្រព័ន្ធប្រជាធិបតេយ្យសេរីពហុបក្ស និងរបបរាជានិយមអាស្រ័យរដ្ឋធម្មនុញ្ញ។ | law |
តើអនុប្បទានសំដៅដល់អ្វី? | អនុប្បទាន សំដៅដល់ការផ្ទេរសិទ្ធិ ឬទ្រព្យសម្បត្តិរបស់បុគ្គលណាម្នាក់ ដែលជាអនុប្បទាយីទៅឲ្យបុគ្គលម្នាក់ទៀតដែលជាអនុប្បទានិក។ | law |
តើចៅហ្វាយឡើងបុណ្យខុនឡើងសក្តិសំដៅដល់អ្វី? | ចៅហ្វាយឡើងបុណ្យខុនឡើងសក្តិ សំដៅដល់ការឡើងបុណ្យ ឬឥទ្ធិពលតាមរយៈចៅហ្វាយនាយរបស់ខ្លួន។ ជាធម្មតា កាលណាចៅហ្វាយនាយឡើងបុណ្យ ខុនដែលជាមន្ត្រីធ្វើការក្រោមឱវាទតែងតែឡើងសក្តិតាមឋានៈខ្លះៗ ឬយ៉ាងហោចណាស់ក៏បានទទួលឥទ្ធិពលពីមេខ្លះៗដែរ។ | law |
តើមាននរណាខ្លះ អាចផ្តើមធ្វើវិសោធនកម្មរដ្ឋធម្មនុញ្ញបាន? មានអ្វីធ្វើជាលិខិតតូបករណ៍នៃវិសោធនកម្មនេះ? | ព្រះមហាក្សត្រ នាយករដ្ឋមន្ត្រី ប្រធានរដ្ឋសភាតាមការស្នើរបស់តំណាងរាស្ត្រ១/៤នៃសមាជិកសភាទាំងមូល។ ធ្វើឡើងដោយច្បាប់ធម្មនុញ្ញមួយដែលអនុម័តតាមមតិភាគច្រើន២/៣នៃសមាជិករដ្ឋសភាទាំងមូល។ | law |
ក្នុងចន្លោះសម័យប្រជុំរបស់ខ្លួន តើរដ្ឋសភាធ្វើការយ៉ាងដូចម្តេច? | - គណៈកម្មាធិការអចិន្រ្តៃយ៍រដ្ឋសភាបំពេញភារកិច្ចចាត់ចែងជំនួសរដ្ឋសភាទាំងមូល (មាត្រា ៨៤រន)
- អគ្គលេខាធិការដ្ឋានសភា ជាសេនាធិការបំរើធានាការងារប្រចាំថ្ងៃជូនរដ្ឋសភា (មាត្រា៨៤រន)។ | law |
ប្រទេសកម្ពុជា ព្រះមហាក្សត្រទ្រង់ប្រតិបត្តិតាមរដ្ឋធម្មនុញ្ញ និងលទ្ធិប្រជាធិបតេយ្យសេរីពហុបក្ស។ តើមានន័យដូចម្តេច? ចូរពន្យល់។ | របបប្រជាធិបតេយ្យប្រជាពលរដ្ឋជាម្ចាស់អំណាចនិងវាសនារបស់ខ្លួន ដោយប្រើប្រាស់សិទ្ធិអំណាចតាមរយៈតំណាង បង្កើតជាអំណាចរដ្ឋឡើងតាមការបោះឆ្នោតរើសអង្គការនីតិបញ្ញត្តិ បង្កើតជាអង្គការនីតិប្រតិបត្តិ និងតុលាការដែលអំណាចទាំងបីត្រូវបែងចែកដាច់ពីគ្នាតាមគោលការណ៍នៃការបែងចែកអំណាច។ ផ្អែកតាមកិច្ចព្រមព្រៀងទីក្រុងប៉ារីសប្រទេសបារាំងថ្ងៃ ២៣ ខែ តុលា ឆ្... | law |
តើអច្ឆ័យទានសកលសំដៅដល់អ្វី? | អច្ឆ័យទានសកល សំដៅដល់ប្រទានកម្មដែលម្ចាស់បណ្តាំធ្វើទៅឲ្យមនុស្សម្នាក់ ឬច្រើននាក់នូវទ្រព្យសម្បត្តិទាំងអស់ ឬមួយផ្នែកដែលកំណត់ទៅតាមភាគតាមរយៈមតកសាសន៍។ | law |
ព្រះមហាក្សត្រខ្មែរ ទ្រង់គ្រងរាជសម្បត្តិតែមិនកាន់អំណាច។ តើព្រះអង្គមានព្រះរាជតួនាទីដែរឬទេ? អ្វីខ្លះ? សំអាងលើអ្វី? | យោងតាមរដ្ឋធម្មនុញ្ញ ព្រះមហាក្សត្រទ្រង់មានព្រះរាជតួនាទីដូចជា៖
- ជានិម្មិតរូបឯកភាពជាតិ-និរន្តភាពជាតិ
- ជាអ្នកធានាឯករាជ្យជាតិ អធិបតេយ្យ និង បូរណភាពទឹកដី
- ជាអ្នកធានាការគោរពសិទ្ធិ និង សេរីភាពប្រជាពលរដ្ឋ
- ជាអ្នកធានាការគោរពសន្ធិសញ្ញាអន្តរជាតិ
- ជាអាជ្ញាកណ្តាលដើម្បីធានាការប្រព្រឹត្តិទៅនៃអំណាចសាធារណៈឲ្យមានភាពទៀងទាត់
- តែងតាំង... | law |
តើហ៊ីប៉ូតែកធានាបំណុលអណ្តែតសំដៅដល់អ្វី? | ហ៊ីប៉ូតែកធានាបំណុលអណ្តែត សំដៅដល់ហ៊ីប៉ូតែកមួយប្រភេទដែលអាចបង្កើតដើម្បីធានាកាតព្វកិច្ចមិនកំណត់ ដែលកើតមានឡើងរវាងម្ចាស់បំណុល និងកូនបំណុល ដោយសារការជួញដូរជានិរន្តរ៍ ដែលមានប្រភេទជាកំណត់ក្នុងកម្រិតនៃចំនួនអតិបរមា។ | law |
តើអ្វីជាមូលដ្ឋានគ្រឹះនៃការបង្កើតរដ្ឋធម្មនុញ្ញកម្ពុជាបច្ចុប្បន្ន? | មូលដ្ឋានគ្រឹះនៃការបង្កើតរដ្ឋធម្មនុញ្ញកម្ពុជាបច្ចុប្បន្នមានដូចជា៖
- នយោបាយបង្រួបបង្រួមជាតិរបស់គ្រប់គូភាគីជំលោះនៃបក្សខ្មែរទាំងបួន នរោត្តម សីហនុ, ស៊ីន សាន, ប៉ុល ពត និង ភាគីគ្រប់គ្រងប្រទេសរបស់របប “សាធារណៈរដ្ឋប្រជាមានិតកម្ពុជា ឬ សម័យរដ្ឋកម្ពុជា”។
- ស្រះស្រលរួមគ្នាបង្កើតកិច្ចព្រមព្រៀងនយោបាយរួមមួយ នៅទីក្រុងប៉ារីសប្រទេសបារាំងន... | law |
តើសារការីសំដៅដល់អ្វី? | សារការី សំដៅដល់មន្រ្តីសាធារណៈដែលមានមុខងារធ្វើលិខិតយថាភូតបញ្ជាក់អំពីលក្ខណៈពិតប្រាកដត្រឹមត្រូវ ធានារ៉ាប់រងអំពីកាលបរិច្ឆេទតម្កល់ រក្សាទុក និងចេញសេចក្តីចម្លងយថាភូតនៃលិខិតទាំងឡាយដែលត្រូវតែឲ្យមានការបញ្ជាក់។ | law |
តើសិទ្ធិឃាត់ទុកសំដៅដល់អ្វី? | សិទ្ធិឃាត់ទុក សំដៅដល់សិទ្ធិប្រាតិភោគប្រត្សមួយប្រភេទរបស់អ្នកកាន់កាប់វត្ថុអ្នកដទៃ ដែលមានសិទ្ធិលើបំណុល ក្នុងការឃាត់ទុកវត្ថុនោះ រហូតដល់ពេលដែលខ្លួនបានទទួលការសងចំពោះសិទ្ធិលើបំណុល។ | law |
តើសិទ្ធិប្រើប្រាស់សំដៅដល់អ្វី? | សិទ្ធិប្រើប្រាស់ សំដៅដល់សិទ្ធិអាស្រ័យផលលើអចលវត្ថុ ត្រឹមកម្រិតនៃសេចក្តីត្រូវការរបស់ម្ចាស់សិទ្ធិ និងគ្រួសាររបស់ខ្លួន។ | law |
តើមានចំណុចសំខាន់អ្វីខ្លះ ដែលអាចបញ្ជាក់ថា កម្ពុជាមានការធានានូវសិទ្ធិមនុស្ស? ការធានានោះមានអ្វីខ្លះ? | មានចំណុចដូចខាងក្រោមដែលអាចបញ្ជាក់ថា កម្ពុជាមានការធានានូវសិទ្ធិមនុស្ស៖
- រដ្ឋធម្មនុញ្ញកម្ពុជាបានទទួលស្គាល់និងគោរពសិទ្ធិមនុស្សចែងក្នុងសេចក្តីថ្លែងការជាសកលស្តីពីសិទ្ធិមនុស្សរបស់អង្គការសហប្រជាជាតិ កតិកាសញ្ញា អនុសញ្ញានានាទាក់ទងនឹងសិទ្ធិមនុស្ស សិទ្ធិនារី និង កុមារ។
- ប្រជាពលរដ្ឋខ្មែរមានសិទ្ធិស្មើភាពគ្នាចំពោះមុខច្បាប់ មានសិទ្ធ... | law |
តើសិទ្ធិលើការបញ្ចាំសំដៅដល់អ្វី? | សិទ្ធិលើការបញ្ចាំ សំដៅដល់សិទ្ធិកាន់កាប់វត្ថុដែលបានពីកូនបំណុល ឬតតិយជនដើម្បីធានាសិទ្ធិលើបំណុលរបស់ខ្លួន និងទទួលសំណងចំពោះសិទ្ធិលើបំណុលរបស់ខ្លួនពីវត្ថុនោះ ដោយមានអាទិភាពជាងម្ចាស់បំណុលផ្សេងទៀត។ | law |
តើសិទ្ធិអាស្រ័យនៅសំដៅដល់អ្វី? | សិទ្ធិអាស្រ័យនៅ សំដៅដល់សិទ្ធិកាន់កាប់មួយចំណែកនៃអគារត្រឹមកម្រិតនៃសេចក្តីត្រូវការ សម្រាប់ការរស់នៅរបស់ម្ចាស់សិទ្ធិអាស្រ័យនៅ និងគ្រួសាររបស់ខ្លួន។ | law |
តើសេវភាពសំដៅដល់អ្វី? | សេវភាព សំដៅដល់សិទ្ធិប្រត្យក្សមួយប្រភេទសំដៅទៅលើសិទ្ធិប្រើប្រាស់ដីរបស់អ្នកដទៃសម្រាប់ជាប្រយោជន៍ដល់ដីរបស់ខ្លួន ដោយយោងតាមគោលបំណង ដូចបានកំណត់នៅក្នុងកិច្ចសន្យាបង្កើត។ | law |
តើព្រះមហេសីនៃព្រះមហាក្សត្រ មានព្រះរាជសិទ្ធ-តួនាទីធ្វើអ្វីខ្លះ? | បំរើប្រយោជន៍សង្គម មនុស្សធម៌ សាសនា ជួយព្រះមហាក្សត្រផ្នែកពិធីការ និង ការទូត។ | law |
តើមានព្រះរាជបច្ឆាញាតិនៃរាជវង្សានុវង្សណាខ្លះដែលអាចជ្រើសរើសជាព្រះមហាក្សត្រខ្មែរបាន? មានព្រះជន្មប៉ុន្មាន? | មានព្រះរាជបញ្ញាញាតិនៃរាជវង្សានុវង្ស ដែលមានព្រះជន្មយ៉ាងតិច ៣០ ព្រះវស្សា ដូចជា៖
- អង្គឌួង
- នរោត្តម
- ស៊ីសុវត្ថិ។ | law |
តើស្មុំកូនធម្មតាសំដៅដល់អ្វី? | ស្មុំកូនធម្មតា សំដៅដល់ការសុំកូនដែលកូននោះអាចជាអនីតិជន ឬនីតិជនដោយមិនកាត់ផ្តាច់ញាតិភាពពីឪពុកម្តាយបង្កើត ហើយការសុំនេះត្រូវសម្រេចដោយតុលាការ។ | law |
តើស្មុំកូនពេញលេញសំដៅដល់អ្វី? | ស្មុំកូនពេញលេញ សំដៅដល់ការសុំអនីតិជន ដែលមានអាយុក្រោម៨ឆ្នាំយកធ្វើជាកូនសុំ ដោយបញ្ចប់ញាតិភាពជាមួយនឹងញាតិលោហិតនៃឪពុកម្តាយបង្កើត ហើយការសុំនេះត្រូវសម្រេចដោយតុលាការ។ | law |
ដូចម្តេចដែលហៅថាគោលការណ៍ឋានានុក្រមនៃសេវាសាធារណៈ? | ដែលហៅថាគោលការណ៍ឋានានុក្រមនៃសេវាសាធារណៈ គឺត្រូវគោរពទៅតាមគោលការណ៍ (ពីក្រោមទៅលើ និងពីលើចុះមកក្រោម) ហើយបញ្ជារបស់ថ្នាក់ដឹកនាំមានសិទ្ធិលុបចោលនូវការងាររបស់ថ្នាក់ក្រោមជាតិគ្រប់ពេលវេលា ឬគាត់មានសិទ្ធិក្នុងការសម្រេចចិត្តដកយកកិច្ចការងារពីថ្នាក់ក្រោមឲ្យទៅអ្នកផ្សេងទៀតធ្វើជំនួសក៏បាន។ | law |
នៅពេលរាជបាល្ល័ង្គទំនេរ តើនរណាជាប្រមុខរដ្ឋស្តីទី និង នរណាអ្នកជ្រើសរើសព្រះមហាក្សត្រថ្មី? ចូរប្រាប់ពីសមាសភាព។ | ប្រធានព្រឹទ្ធសភាបំពេញភារកិច្ចជាប្រមុខរដ្ឋស្តីទីជំនួសក្នុងឋានៈជាព្រះរាជានុសិទ្ធិក្នុងរយៈពេល ៧ ថ្ងៃយ៉ាងយូរត្រូវមានព្រះមហាក្សត្រថ្មី ជ្រើសរើសដោយក្រុមប្រឹក្សារាជសម្បត្តិមានសមាសភាព៖
- ប្រធានព្រឹទ្ធសភា
- ប្រធានរដ្ឋសភា
- នាយករដ្ឋមន្ត្រី
- សម្តេចសង្ឃរាជទាំងពីរគណៈ
- អនុប្រធានទី១ ទី២ ព្រឹទ្ធសភា
- អនុប្រធានទី១ ទី២ រដ្ឋសភា។ | law |
តើហិតូបត្ថម្ភសំដៅដល់អ្វី? | ហិតូបត្ថម្ភ សំដៅដល់ការគ្រប់គ្រងលើជនដែលមានសមត្ថភាពតិចតួចពេកក្នុងការយល់ដឹង និងវិនិច្ឆ័យអំពីលទ្ធផលតាមផ្លូវច្បាប់នៃសកម្មភាពរបស់ខ្លួន ដោយសារមានវិបត្តិផ្នែកបញ្ញាស្មារតី។ | law |
តើសាខាញាតិសំដៅដល់អ្វី? | សាខាញាតិ សំដៅដល់ញាតិដែលបែកចេញជាមែកធាងពីអ្នកបង្កើតរួម ដូចជា បងប្អូនបង្កើត មីង មា ក្មួយ បងប្អូនជីដូនមួយ។ | law |
តើផលស៊ីវិលសំដៅដល់អ្វី? | ផលស៊ីវិល សំដៅដល់ប្រាក់ ឬវត្ថុផ្សេងៗដែលទទួលជាផ្លូវចំពោះការប្រើវត្ថុណាមួយ។ ឧទាហរណ៍ ការប្រាក់ ឬឈ្នួលផ្ទះជាដើម។ | law |
តើទណ្ឌកម្មសំដៅដល់អ្វី? | ទណ្ឌកម្ម តាមក្រមរដ្ឋប្បវេណី មានន័យថា សិទ្ធិប្រៀនប្រដៅកូនក្នុងគោលបំណងអប់រំ ដោយព្រហ្មវិហារធម៌របស់អ្នកមានអំណាចមេបា។ | law |
តើប្រទានកម្មសំដៅដល់អ្វី? | ប្រទានកម្ម សំដៅដល់កិច្ចសន្យាដែលភាគីម្ខាងបង្ហាញឆន្ទៈផ្តល់ឲ្យទៅភាគីម្ខាងទៀត នូវទ្រព្យសម្បត្តិ ដោយមិនយកថ្លៃ ហើយភាគីម្ខាងទៀតយល់ព្រមទទួល។ | law |
តើនរណាខ្លះដែលមានសិទ្ធិផ្តួចផ្តើមគំនិតធ្វើច្បាប់? | - សមាជិកព្រឹទ្ធសភា
- សមាជិករដ្ឋសភា
- នាយករដ្ឋមន្រ្តី។ (មាត្រា ៩១រន)។ | law |
តើតារាងតុល្យការសំដៅដល់អ្វី? | តារាងតុល្យការ សំដៅដល់តារាងដែលឆ្លុះបញ្ចាំងអំពីស្ថានភាពបច្ចុប្បន្ននៃទ្រព្យសម្បត្តិ (ទ្រព្យអកម្មនិងទ្រព្យសកម្ម) របស់នីតិបុគ្គល។ | law |
ករណីលិខិតបទដ្ឋាន សារាចរ ប្រកាសនានាមានបដិវាទកម្ម ឬបដិបញ្ញត្តិនឹងច្បាប់មានឋានានុក្រមធំជាង តើករណីនេះទាក់ទងនឹងសមត្ថកិច្ចណា? | បើក្នុងអំណាចនីតិប្រតិបត្តិ គឺរាជរដ្ឋាភិបាលដោះស្រាយនៅក្នុងគណៈរដ្ឋមន្ត្រី។ | law |
អំណាចតុលាការ ធានារក្សាអនាគត និង ការពារសិទ្ធិសេរីភាពរបស់ប្រជាពលរដ្ឋ។ ហេតុអ្វីបានជាចៅក្រមជម្រះក្តីមិនយុត្តិធម៌ ហើយចៅក្រមមិនអាចត្រូវគេដកមុខងារបានដោយសារអ្វី? | ចៅក្រមសម្រេចសេចក្តីដោយមានហេតុផលភស្តុតាង និងច្បាប់ជាសម្អាង ហើយអ្នកដែលការពារក្តីគឺមានមេធាវី ហ្នឹងគឺដំណើរការតាមនីតិវិធីច្បាប់ ដល់ទៅចោទចៅក្រមថា អយុត្តិធម៌ តើអយុត្តិធម៌ត្រង់ណា? ខុសច្បាប់ចំណុចណា? ព្រោះម្នាក់ៗត្រូវមានសម្អាង។ ឧត្តមក្រុមប្រឹក្សានៃអង្គចៅក្រម ជាអ្នកដាក់ពិន័យចៅក្រម។ | law |
តើតាវកាលិកសំដៅដល់អ្វី? | តាវកាលិក សំដៅដល់វត្ថុ ឬសកម្មភាពដែលជាទីតាំង (ឬជាកម្មវត្ថុ) នៃកាតព្វកិច្ច។ ឧទាហរណ៍ តាវកាលិករបស់អ្នកទិញ គឺបង់ថ្លៃទៅឲ្យអ្នកលក់ ឯតាវកាលិករបស់អ្នកលក់ គឺប្រគល់វត្ថុទៅឲ្យអ្នកទិញ។ | law |
អ្វីទៅជា ក្រឡាបញ្ជីនាយក? | ក្រឡាបញ្ជីនាយក ឬនាយកក្រឡាបញ្ជី គឺជាអ្នកមើលការខុសត្រូវពីលើក្រឡាបញ្ជីបន្ថែមទៀត ទាំងការគ្រប់គ្រងរដ្ឋបាលទាំងការគ្រប់គ្រងបច្ចេកទេស។ | law |
តើក្រឡាបញ្ជីគឺជាអ្វី? | ក្រឡាបញ្ជី គឺជាលេខាធិការដែលទុកដាក់កំណត់ត្រាតុលាការ ជាជំនួយការរបស់ចៅក្រម ព្រះរាជអាជ្ញា ឬព្រះរាជអាជ្ញារង។ | law |
តើទាយកសំដៅដល់អ្វី? | ទាយក សំដៅដល់ភាគីម្ខាងនៃកិច្ចសន្យាប្រទានកម្ម ដែលបង្ហាញឆន្ទៈផ្តល់ឲ្យភាគីម្ខាងទៀត នូវទ្រព្យសម្បត្តិដោយមិនយកថ្លៃ។ | law |
អ្វីទៅជាតំណាងអយ្យការ? | តំណាអយ្យការ គឺសំដៅទៅលើព្រះរាជអាជ្ញារងដែលចូលរួមនៅពេលសវនាការជំនុំជម្រះ។ | law |
តើការកំណត់នូវវិធីបែងចែកមត៌ក (មាត្រា ១១៨៣ ក.រ) មានអ្វីខ្លះ? | ការកំណត់នូវវិធីបែងចែកមត៌ក (មាត្រា ១១៨៣ ក.រ) មានដូចជា៖
- មតកជនអាចកំណត់អំពីវិធីបែងចែកមត៌កតាមមតកសាសន៍ ឬអាចប្រគល់អាណត្តិឲ្យតតិយជនកំណត់វិធីនោះបាន។ ប៉ុន្តែសហសន្តតិជនមិនត្រូវបានអនុញ្ញាតឲ្យទទួលអាណត្តិជាអ្នកកំណត់នូវវិធីបែងចែកមត៌កឡើយ។
- មតកជនអាចហាមឃាត់មិនឲ្យបែងចែកមត៌កក្នុងអំឡុងពេល ០៥ឆ្នាំ គិតពីពេលចាប់ផ្តើមសន្តតិកម្មបាន។ ដោយហេតុថ... | law |
តើទីស្នាក់ការកណ្តាលសំដៅដល់អ្វី? | ទីស្នាក់ការកណ្តាល សំដៅដល់ទីតាំងដែលបញ្ជាក់ក្នុងលក្ខន្តិកៈរបស់នីតិបុគ្គល និងដែលត្រូវកំណត់ថាជាការិយាល័យចម្បងរបស់នីតិបុគ្គល។ | law |
តើទីស្នាក់ការសាខាសំដៅដល់អ្វី? | ទីស្នាក់ការសាខា សំដៅដល់ការិយាល័យនៃនីតិបុគ្គលនានា ដែលជាសាខាធ្វើសកម្មភាពក្រោមការណែនាំ ឬបញ្ជារបស់ទីស្នាក់ការកណ្តាល។ | law |
តើម្ចាស់បំណុលនៃការអនុវត្តអាចធ្វើសំណើទិញបានដែរ ឬទេ? | ក្រមនីតិវិធីរដ្ឋប្បវេណីមិនបានហាមឃាត់ម្ចាស់បំណុលនៃការអនុវត្តក្នុងការធ្វើសំណើទិញ ទេ។ ហេតុនេះ ប្រសិនបើពុំមានការហាមឃាត់នៅក្នុងបញ្ញត្តិផ្សេងទៀតទេ នោះម្ចាស់បំណុលនៃការអនុវត្តអាចធ្វើសំណើទិញបាន។ ក្នុងករណីដែលម្ចាស់បំណុលនៃការអនុវត្តបានធ្វើសកម្មភាពមិនសមរម្យ ដោយរំខានក្នុងការដាក់ពាក្យស្នើសុំទិញរបស់ជនដែលមានបំណងទិញជាអាទិ៍ នោះអាជ្ញាសាល... | law |
តើទំនាក់ទំនងគតិយុត្តសំដៅដល់អ្វី? | ទំនាក់ទំនងគតិយុត្ត សំដៅដល់ចំណងកើតឡើងរវាងបុគ្គលពីរនាក់ ឬច្រើននាក់ តាមរយៈកិច្ចគតិយុត្ត ឬបញ្ញត្តិច្បាប់។ | law |
តើទីសំណាក់សំដៅដល់អ្វី? | ទីសំណាក់ សំដៅដល់ទីស្ថាន ដែលបុគ្គលម្នាក់ស្នាក់អាស្រ័យនៅ ឬអាស្រ័យនៅជាក់ស្តែងក្នុងរយៈពេលជាកំណត់ណាមួយដែលមិនមែនជាលំនៅឋាន។ | law |
តើទ្វេពន្ធភាពសំដៅដល់អ្វី? | ទ្វេពន្ធភាព សំដៅដល់ភាពនៃបុគ្គលម្នាក់ ដែលពុំទាន់រំលាយចំណងអាពាហ៍ពិពាហ៍មុនផង ហើយរៀបអាពាហ៍ពិពាហ៍ថ្មីទៀត ឬភាពមានប្រពន្ធពីរ ឬប្តីពីរ។ | law |
តើតតិយជនសំដៅដល់អ្វី? | តតិយជន សំដៅដល់ជនទីបី ឬជនដែលមិនមែនជាភាគីនៅក្នុងទំនាក់ទំនងគតិយុត្ត។ ជនដែលមិនមែនជាភាគីក្នុងរឿងក្តីរដ្ឋប្បវេណី។ | law |
តើញាតិលោហិតខ្សែផ្ទាល់សំដៅដល់អ្វី? | ញាតិលោហិតខ្សែផ្ទាល់ សំដៅដល់ញាតិដែលមានឈាមជ័រជាមួយគ្នា ហើយកើតតគ្នាពីមួយទៅមួយតាមលំដាប់ គឺ ឪពុក ម្តាយ កូន ចៅ ចៅទួត។ | law |
តើក្ស័យធនសំដៅដល់អ្វី? | ក្ស័យធន សំដៅដល់ស្ថានភាពដែលកូនបំណុលមិនអាចសងកាតព្វកិច្ច ចំពោះម្ចាស់បំណុលទាំងឡាយបាន ដោយសារការដួលរលំនូវសេដ្ឋកិច្ចរបស់ខ្លួន ដែលត្រូវបានប្រកាសដោយតុលាការ។ | law |
តើអហេតុកផល (សេចក្តីចម្រើនដោយឥតហេតុ) សំដៅដល់អ្វី? | អហេតុកផល (សេចក្តីចម្រើនដោយឥតហេតុ) សំដៅដល់ការទទួលផលប្រយោជន៍ដោយសារទ្រព្យសម្បត្តិ ឬពលកម្មរបស់អ្នកដទៃដោយគ្មានមូលហេតុ តាមផ្លូវច្បាប់ ហើយធ្វើឲ្យកើតមានការបាត់បង់ផលប្រយោជន៍ដល់អ្នកដទៃដោយសារការទទួលផលនោះ។ | law |
តើឯកសារចម្លងយថាភូតសំដៅដល់អ្វី? | ឯកសារចម្លងយថាភូត សំដៅដល់ឯកសារចម្លងមួយប្រភេទដែលចម្លងចេញពីឯកសារយថាភូត ដែលជាច្បាប់ដើមដែលត្រូវធ្វើឡើង ដោយបុគ្គលដែលមានអំណាចតាមបញ្ញត្តិនៃច្បាប់ ឬបទដ្ឋានគតិយុត្ត។ | law |
តើអ្នកនយោបាយអស្តង្គតសំដៅដល់អ្វី? | ដែលហៅថាអ្នកនយោបាយអស្តង្គត សំដៅដល់ឥស្សរជននយោបាយទាំងឡាយណាដែលទទួលជោគជ័យក្នុងនយោបាយ ហើយក៏បរាជ័យទៅវិញ។ | law |
តើទ្រព្យសម្បត្តិមានតម្លៃស្មើប៉ុន្មានពាន់ដុល្លារដែលច្បាប់តម្រូវឱ្យប្រកាស? | មានតែគ្រឿងអលង្ការ និងនាឡិកាតែប៉ុណ្ណោះដែលកំណត់តម្លៃទៅពេលទទួលបានចាប់ពី៤លានរៀល ក្រៅពីនេះ ទោះបីក្នុងពេលទទួលបានមានតម្លៃប៉ុណ្ណាក៏ដោយ ដូចជាអចលនវត្ថុយានយន្ត និងគ្រឿងចក្រ ព្រមទាំងចំណុចផ្សេងទៀត គឺតម្រូវឱ្យប្រកាស។ | law |
តើចៅក្រមស៊ើបសួរមានតួនាទីអ្វីខ្លះ? | ចៅក្រមស៊ើបសួរមានតួនាទីដូចជា៖
- ស្រាវជ្រាវសំណុំរឿងក្តីដែលបានត្រូវបានប្តឹងមកខ្លួនតាមរយៈដីការសន្និដ្ឋានបញ្ជូនរឿងឲ្យស៊ើបសួររបស់ព្រះរាជអាជ្ញា
- ស៊ើបសួរស្វែងរកភស្តុតាងដាក់បន្ទុក និងភស្តុតាងដោះបន្ទុក
- សម្រេចសេចក្តី ដោយដោះស្រាយការលំបាកខាងផ្នែកវិវាទដែលអាចកើតមានឡើង។ | law |
ចំណូលដែលមិនបានបង់ពន្ធជូនរដ្ឋ តើត្រូវប្រកាសឬទេ? | ច្បាប់តម្រូវឱ្យបង់ពន្ធលើប្រភេទចំណូលដែលបានកំណត់ ដូចជា ពន្ធលើបៀវត្ស ពន្ធលើផលចំណេញ ពន្ធលើការប្រាក់នៃប្រាក់ក្នុងធនាគារ...។ ចំពោះចំណូលទាំងឡាយណាដែលច្បាប់មិនទាន់តម្រូវឱ្យបង់ពន្ធ ក៏អាចត្រូវប្រកាសក្នុងឯកសារប្រកាសទ្រព្យសម្បត្តិ និងបំណុល។ | law |
តើប្រតិបត្តិករទេសចរណ៍រួមទាំងភ្នាក់ងារ និយោជិត និងអ្នកជាប់កិច្ចសន្យាទាំងអស់ត្រូវមានកាតព្វកិច្ចអ្វីខ្លះ? | ប្រតិបត្តិករទេសចរណ៍រួមទាំងភ្នាក់ងារ និយោជិត និងអ្នកជាប់កិច្ចសន្យាទាំងអស់ត្រូវមានកាតព្វកិច្ចដូចជា៖
- អនុវត្តតាមច្បាប់ និងបទប្បញ្ញត្តិជាធរមាន ដែលពាក់ព័ន្ធនឹងស្តង់ដារ ក្រមប្រតិបត្តិវិជ្ជាជីវៈ ក្រមសីលធម៌វិជ្ជាជីវៈ និងលក្ខខណ្ឌនានានៃអាជ្ញាបណ្ណទេសចរណ៍។
- អនុវត្តតាមច្បាប់ និងបទប្បញ្ញត្តិទាំងឡាយ ដែលប៉ះពាល់ទៅលើ ឬទទួលរងការប៉ះពាល់... | law |
អ្វីទៅជា អ្នកអាណាព្យាបាល? | អ្នកអាណាព្យាបាល គឺជាអ្នកគ្រប់គ្រងបីបាច់ថែរក្សាទ្រព្យសម្បត្តិ រូបការរបស់អនីតិជនដែលគ្មានអ្នកអនុវត្តអំណាចមេបា ឬរបស់អសមត្ថជន។ | law |
តើជម្រះបញ្ជីសំដៅដល់អ្វី? | ជម្រះបញ្ជី សំដៅដល់ប្រតិបត្តិការបឋម ដើម្បីសម្រួលនូវទំនាក់ទំនង ទ្រព្យសម្បត្តិក្នុងករណី ដែលនីតិបុគ្គល ឬក្រុនហ៊ុនត្រូវបានរំលាយ។ | law |
តើញាតិពន្ធខ្សែផ្ទាល់សំដៅដល់អ្វី? | ញាតិពន្ធខ្សែផ្ទាល់ សំដៅដល់ញាតិលោហិតផ្ទាល់ខាងសាច់ថ្លៃ ដែលកើតតពីមួយទៅមួយតាមលំដាប់ដូចជា ជីដូនជីតាក្មេក ឪពុកម្តាយក្មេក កូនបង្កើតរបស់សហព័ន្ធម្ខាងទៀត។ | law |
តើសន្និធិគយបណ្តោះអាសន្នគឺជាអ្វី? | សន្និធិគយបណ្តោះអាសន្ន គឺសំដៅលើសន្និធិទំនិញ ដែលស្ថិតក្រោមការត្រួតពិនិត្យគយ នៅទីកន្លែងដែលបានទទួលាការអនុញ្ញត ដើម្បីរង់ចាំការបំពេញបែបបទបញ្ចេញទំនិញពីគយ។ | law |
តើអ្នកណាជាជនរងគ្រោះ? | ជនរងគ្រោះ គឺជាបុគ្គលដែលទទួលរងនូវការខូចខាត ឬទទួលរងនៅព្យសនកម្មពីជនល្មើស ដែលបានប្រព្រឹត្តមកលើខ្លួន។ | law |
អ្វីទៅជា តំណាងដើមបណ្ដឹងរដ្ឋប្បវេណី? | តំណាងដើមបណ្តឹងរដ្ឋប្បវេណី គឺជាបុគ្គលដែលភាគីទាមទារសំណងរដ្ឋប្បវេណី បានស្នើសុំអោយជួយការពារក្តី ឬជាតំណាងរបស់ដើមបណ្តឹងរដ្ឋប្បវេណី ក្នុងករណីដែលជនម្នាក់នេះបានពឹងពាក់អោយធ្វើជាអ្នកតំណាងរបស់ខ្លួន។ | law |
តើជនដែលមាននិស្ស័យពិសេសសំដៅដល់អ្វី? | ជនដែលមាននិស្ស័យពិសេស សំដៅដល់បុគ្គលដែលមិនមែនជាសន្តតិជន តែមានជីវភាពរស់នៅជាមួយគ្នានឹងមតកជន ឬជាបុគ្គលដែលបានខិតខំមើលព្យាបាលមតកជនជាអាទិ៍។ | law |
តើទ្រព្យសម្បត្តិជាមូលដ្ឋានសំដៅដល់អ្វី? | ទ្រព្យសម្បត្តិជាមូលដ្ឋាន សំដៅដល់ចំនួនជាក់លាក់នៃទ្រព្យសម្បត្តិ ដែលនីតិបុគ្គលទទួលខុសត្រូវមានកម្រិត និងនីតិបុគ្គលមូលនិធិត្រូវមានតាមការកំណត់របស់ច្បាប់។ | law |
តើទ្រព្យសម្បត្តិដោយឡែកសំដៅដល់អ្វី? | ទ្រព្យសម្បត្តិដោយឡែក សំដៅដល់ទ្រព្យសម្បត្តិ ដែលសហព័ទ្ធម្ខាងមាននៅមុនពេលរៀបអាពាហ៍ពិពាហ៍ និងបានទទួលដោយប្រទានកម្ម សន្តិតកម្ម អច្ច័យទាន នៅក្នុងអំឡុងពេលមានចំណងអាពាហ៍ពិពាហ៍។ | law |
តើទ្រព្យសម្បត្តិរួមសំដៅដល់អ្វី? | ទ្រព្យសម្បត្តិរួម សំដៅដល់ទ្រព្យសម្បត្តិទាំងលាយ ដែលប្តីប្រពន្ធទាំងសងខាង ឬតែម្ខាងទទួលបាននៅក្នុងអំឡុងពេលមានចំណងអាពាហ៍ពិពាហ៍ លើកលែងតែទ្រព្យសម្បត្តិដោយឡែក។ | law |
តើអ្វីទៅជាបទល្មើសពុករលួយ? | បទល្មើសពុករលួយ គឺជាបទល្មើសព្រហ្មទណ្ឌទាំងអស់ដែលមានចែងនៅក្នុងជំពូកទី០៦នៃច្បាប់ ស្តីពីការប្រឆាំងអំពើពុករលួយ។ | law |
តើមូលបត្រសំដៅដល់អ្វី? | មូលបត្រ សំដៅដល់ប័ណ្ណដែលតំណាងឲ្យសិទ្ធិលើកម្មសិទ្ធិរបស់ម្ចាស់ប័ណ្ណនោះទៅលើក្រុមហ៊ុន។ (ឧទាហរណ៍ ប័ណ្ណហ៊ុន) តំណាងឲ្យទំនាក់ទំនងផ្នែកឥណទេយ្យ រវាងម្ចាស់ប័ណ្ណនោះ និងក្រុមហ៊ុន ឬរដ្ឋាភិបាល (ឧទាហរណ៍ ប័ណ្ណរតនាគារ) ឬតំណាងឲ្យសិទ្ធិផ្សេងទៀតរបស់ម្ចាស់ប័ណ្ណនោះ។ | law |
តើបដិគ្គាហក ឬបដិគ្គាហកៈសំដៅដល់អ្វី? | បដិគ្គាហក ឬបដិគ្គាហកៈ សំដៅដល់អ្នកទទួលយកទាន (អំណោយ)។ តាមក្រមរដ្ឋប្បវេណី មានន័យថា ភាគីម្ខាងនៃកិច្ចសន្យាប្រទានកម្ម ដែលយល់ព្រមទទួលយកនូវទ្រព្យសម្បត្តិពីទាយក ដោយមិនផ្តល់តម្លៃតបស្នង។ | law |
តើបដិទានសំដៅដល់អ្វី? | បដិទាន សំដៅដល់ការស្តារឡើងវិញនូវស្ថានភាពដើម ឬការប្រគល់ត្រឡប់វិញ។ ឧទាហរណ៍ ការបង្វិលសងវត្ថុ ដែលកូនបំណុលបានប្រគល់ ឬសងប្រាក់ដែលកូនបំណុលបានបង់ ឬបង្វិលសងវត្ថុ ដែលម្ចាស់បំណុលកំពុងប្រើប្រាស់ ឬថែរក្សាគ្រប់គ្រង ទៅកូនបំណុលវិញ ឬការបង្វិលសងវិញនូវទ្រព្យមរតក ដែលអ្នកគ្មានសិទ្ធិខាងសន្តតិកម្មបានទទួលជាដើម។ | law |
ករណីនេះបើម្ចាស់បំណុលមិនសុខចិត្ត ហើយប្តឹងទៅតុលាការតើបានទេ? | តុលាការ គឺជាស្ថាប័នសម្រាប់ដោះស្រាយរកយុត្តិធម៌បើភាគីម្ខាងមិនសុខចិត្តទេ គឺគាត់ត្រូវប្តឹងទៅតុលាការ ថាតើគេមករឹបអូសយកទ្រព្យសម្បត្តិតើវាត្រឹមត្រូវដែរឬអត់? អាហ្នឹងហើយដែលត្រូវតុលាការដោះស្រាយ ព្រោះធម្មតាអ្នកជំពាក់លុយមួយចំនួន គាត់ថាគាត់បានសងលុយខ្លះទៅម្ចាស់បំណុល ហើយចុះហេតុអ្វីបានជាគាត់ទារទាំងដើមទាំងការទៀត។ បើគាត់មិនសុខចិត្តបែបនេះ... | law |
តើប័ណ្ណសម្គាល់សិទ្ធិកាន់កាប់សំដៅដល់អ្វី? | ប័ណ្ណសម្គាល់សិទ្ធិកាន់កាប់ សំដៅដល់លិខិតដែលមានរូបមន្តយថាភូត ចេញដោយអាជ្ញាធរមានសមត្ថកិច្ចសម្រាប់បញ្ជាក់អំពីសិទ្ធិកាន់កាប់របស់បុគ្គល ឬក្រុមណាមួយ។ | law |
Subsets and Splits
No community queries yet
The top public SQL queries from the community will appear here once available.